**egységes**

**2016. július 29.**

**Domaháza Község Önkormányzat**

 **Képviselő-testületének 2/2016. (I.29.) önkormányzati rendelete**

**a települési hulladékgazdálkodásról**

Domaháza Község Önkormányzat Képviselő-testülete az Alaptörvény 32. § (2) bekezdésében szabályozott hatáskörében, a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

**A rendelet hatálya**

**1. §**

(1) A rendelet területi hatálya Domaháza község közigazgatási területére terjed ki.

(2) A rendelet tárgyi hatálya Domaháza község közigazgatási területén keletkező települési szilárd hulladék gyűjtésére, szállítására és ártalmatlanítására terjed ki.

(3) A rendelet személyi hatálya azokra a természetes személyekre, jogi személyekre és jogi személyiséggel nem rendelkező szervezetekre terjed ki, akik az (1) bekezdés szerinti területen a hulladékról szóló 2012. évi CLXXXV. törvény (továbbiakban: Ht.) 2. § (1) bekezdés 34. pontja szerint ingatlanhasználónak (továbbiakban: ingatlanhasználó) minősülnek.

(4) A rendelet hatálya nem terjed ki a veszélyes hulladékra, a települési folyékony hulladékra, az építési-bontási tevékenység során keletkező hulladékra.

 **A hulladékgazdálkodási közszolgáltatás tartalma**

**2. §**

(1) A közszolgáltatás az annak ellátására feljogosított közszolgáltató szállító eszközéhez rendszeresített gyűjtőedényben, vagy egyéb módon, a közterületen vagy az ingatlanon összegyűjtött települési szilárd hulladéknak a hulladékkezelő telepen való elhelyezés céljából történő rendszeres elszállítására terjed ki.

(2) Domaháza község közigazgatási területén a hulladékgazdálkodási közszolgáltatást közszolgáltatási szerződés alapján kizárólagos joggal a ZV Zöld Völgy Közszolgáltató Nonprofit Korlátolt Felelősségű Társaság (továbbiakban: Közszolgáltató) látja el.

(3)1 A közszolgáltatás kiterjed a háztartásban keletkező elkülönítetten gyűjtött települési hulladék gyűjtőszigeten, illetve erre rendszeresített gyűjtőedényben való összegyűjtésére és elszállítására.

**A közszolgáltatás ellátásának rendje és módja**

**3. §**

(1) Az ingatlanhasználó és a közszolgáltató között jogviszonyt a közszolgáltatás igénybevételének ténye hozza létre. Jogi személy és jogi személyiséggel nem rendelkező szervezet vonatkozásában a közszolgáltatási szerződést írásba kell foglalni.

(2) A közszolgáltatás teljesítésének feltételeiről a közszolgáltató az ingatlanhasználót írásban, vagy a helyben szokásos módon felhívás útján tájékoztatja.

(3) A hulladék begyűjtésének, elszállításának rendjét, gyakoriságát a közszolgáltató határozza meg és arról az ingatlanhasználókat a (2) bekezdésben foglalt módon értesíti.

(4) A települési szilárd hulladékot a gyűjtőedényben, tömörítés nélkül úgy kell elhelyezni, hogy annak fedele zárható legyen, valamint az a hulladékszállítás során a közszolgáltató alkalmazottainak egészségét, testi épségét ne veszélyeztesse, a gépi ürítést ne akadályozza, az ürítő berendezést ne károsítsa.

(5) A gyűjtőedény mellé többlethulladékot csak a Közszolgáltató által forgalmazott gyűjtőzsákban, lezárt állapotban lehet elhelyezni.

(6) A gyűjtőedénybe tilos veszélyes hulladékot, építési törmeléket, robbanó vagy tűzveszélyes, vagy mérgező anyagot, állati tetemet rakni.

(7) A gyűjtőedényzetet a járat szerinti szállítási napokon, a járatszervezéstől függően a Közszolgáltató által közölt időpontig az útpadkára kell kitenni, mely nem akadályozhatja a jármű és gyalogos forgalmat.

(8) Közterületen szervezett rendezvény során keletkezett hulladék tárolásáról, szállításáról a rendezvény szervezője köteles gondoskodni a Közszolgáltatóval kötött külön szerződés alapján. Közterület használati engedély jogosultja köteles gondoskodni az árusító, szolgáltató vagy egyéb gazdasági tevékenység folytán közterületen keletkező hulladék elszállításáról.

**Kedvezmények, szüneteltetés esetei**

**4. §**

(1) 60 literes gyűjtőedény használatára jogosul az egy fős háztartásban élő, jogosultságát a fogyasztó írásbeli igénylése alapján a település jegyzője igazolja a közszolgáltató részére a Központi Személyadat és Lakcímnyilvántartó rendszer nyilvántartrása alapján.

(2) Szüneteltethető a közszolgáltatás igénybevétele azokon az ingatlanokon és üdülőingatlanok, amelyeken folyamatosan legalább 90 napig senki sem tartózkodik és emiatt hulladék sem keletkezik.

(3) A szüneteltetésre vonatkozó igényt az ingatlan használó írásban köteles bejelenteni a közszolgáltatónak a szünetelés kívánt időpontja előtt azt legalább 30 nappal megelőzően. A szünetelés csak teljes hónapban érvényesíthető.

(4) Ha a szünetelés feltételeiben változás következik be, az ingatlan használó ezt írásban, haladéktalanul köteles bejelenteni.

**A közszolgáltató jogai és kötelezettségei**

**5. §**

(1) A Közszolgáltató a település közigazgatási területén belül a lakó-és egyéb ingatlanoknál képződött szilárd hulladékot heti egy alkalommal begyűjti és elszállítja a kijelölt hulladékkezelő létesítménybe.

(2) A Közszolgáltató jogosult megtagadni a hulladék elszállítását, ha:

a) a gyűjtőedényzet bármilyen okból a begyűjtő járművel nem megközelíthető,

b) a gyűjtőedényzetben a 3.§ (6) bekezdésében megjelölt anyagot, tárgyat helyeztek el,

c) a gyűjtőedény túltöltött,

d) az edényzetet nem a 3. § (7) bekezdésében meghatározottak szerint helyezték ki.

**6. §**

(1) A Közszolgáltató köteles:

a) a közszolgáltatás folyamatos és teljeskörű ellátására,

b) a fogyasztók számára könnyen hozzáférhető ügyfélszolgálatot és tájékoztatási rendszert működtetni.

(2) A Közszolgáltató a településen üzemeltetett szelektív gyűjtőszigetek gyűjtőedényeit a kialakított járatterv szerint üríti ki.

 **Az ingatlanhasználó jogai és kötelezettségei**

**7. §**

(1) Az ingatlanhasználó köteles:

a) a Ht. és e rendelet előírásait betartva igénybe venni a közszolgáltatást és a begyűjtésre feljogosított közszolgáltatónak átadni,

b) a települési szilárd hulladékot az elszállításra való átvételig ingatlanán gyűjteni, tárolni, ennek során megfelelő gondossággal eljárni annak érdekében, hogy a hulladék mások egészségét ne veszélyeztesse, a természetes és épített környezetet ne szennyezze, a növény- és állatvilágot ne károsítsa,

c) gondoskodni a gyűjtőedény tisztántartásáról, fertőtlenítéséről, rendeltetésszerű használatáról,

d) a közszolgáltatónak bejelenteni a tulajdonos változást.

e)2 az elkülönítetten gyűjtött hulladék gyűjtése során a 385/2014. (XII.31.) Korm. rendelet 4.§ szerinti előírásait betartani.

(2) Az ingatlanhasználó személyében bekövetkezett változás esetén az új ingatlanhasználó nevének és címének a Közszolgáltatóhoz történő bejelentése napjáig a települési hulladék elszállítása után esedékes közszolgáltatási díjat a nyilvántartásban szereplő ingatlanhasználó köteles megfizetni.

(3) Ha gyűjtőedényben olyan hulladékot helyeztek el, amely az edényben összetömörödött vagy befagyott és emiatt az edényt nem lehet kiüríteni, az ingatlanhasználó a közszolgáltató felhívására köteles az edényt üríthetővé és használhatóvá tenni.

(4) Az ingatlanhasználónak joga van arra, hogy a hulladékgazdálkodási közszolgáltatással kapcsolatban észrevételt tegyen és arra érdemi tájékoztatást kapjon.

**A közszolgáltatási díj megfizetésének rendje**

**8. §**

(1)4 Az ingatlanhasználó a közszolgáltatási díjat köteles a 69/2016. (III.31.) Korm. rendelet 10. § (2) bekezdése szerint a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság (továbbiakban Koordináló szerv) által kiállított számla alapján megfizetni.

(2)5 Díjhátralék keletkezése esetén a Koordináló szerv a 69/2016. (III.31.) Korm. rendelet 12. § szerint jár el.

(3) Az ingatlanhasználónak nem kell közszolgáltatási díjat fizetni azokra a hónapokra, amelyek során a közszolgáltatás igénybevételére vonatkozó kötelezettsége jelen rendeletben foglaltak alapján szünetelt.

**Lomtalanítás**

**9.§**

(1) Az ingatlanokon felhalmozódó, a rendszeres gyűjtőjárat méreténél, mennyiségénél fogva nem elszállítható települési hulladék szervezett összegyűjtéséről és elszállításáról (lomtalanítás) a közszolgáltató a polgármesterrel egyeztetett módon évente egy alkalommal gondoskodik.

(2) Az elszállítandó hulladékot úgy kel elhelyezni a közterületen, hogy az a jármű és gyalogos forgalmat ne akadályozza, a zödterületeket és a növényzetet ne károsítsa, illetve ne járjon baleset vagy károkozás veszélyének előidézésével.

**A közszolgáltatás keretében történő szilárd hulladék szelektív gyűjtése**

**10.§3**

1. Az ingatlanhasználó a szelektíven gyűjtött települési hulladékot az elhelyezés céljára kiosztott gyűjtőedényben és a szelektív gyűjtő sziget gyűjtőedényében helyezi el.
2. A szelektív gyűjtőszigeti gyűjtőedény kihelyezéséről, ürítéséről, karbantartásáról és fertőtlenítéséről a közszolgáltató gondoskodik.

**A közszolgáltatás teljesítésére vonatkozó szerződés egyes tartalmi elemei, az adatvédelmi rendelkezések**

**11. §**

(1) A közszolgáltatást igénybevevő ingatlanhasználó és a közszolgáltató között szerződéses jogviszony jön létre.

(2) A szerződés tartalmazza:

a. )a szerződő felek megnevezését és azonosító adatait,

b.) a szerződés tárgyát és a szolgáltatás igénybevételének kezdő napját,

c.) a gyűjtőedény,darabszámát,használatának jogcímét,a begyűjtésre vonatkozó szabályokat,

d.) a közszolgáltatási díj megállapítását,annak kiegyenlítése módját,gyakoriságát,az esetleges nemfizetésre vonatkozó szabályokat,

e.) a felek jogait,kötelezettségeit,a szerződés módosításának,felmondásának feltételeit,a megszűnés eseteit,

f.)a panaszok,jelzések elintézési módját,

(3)6

(4)7

(5)8

**Záró rendelkezések**

**12. §**

**(1)** Ez a rendelet a kihirdetését követő napon lép hatályba.

(2) Hatályát veszti Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályokról, valamint Domaháza Község Önkormányzat Képviselő-testület 14/2008. (III.27.) rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 26/2008. (XII.19.), rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 13/2009. (XII.23.), rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 20/2010. (XII.14.), rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 15/2011. (XII.15.), rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 5/2012. (IV.27.), rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról, Domaháza Község Önkormányzat Képviselő-testület 10/2013. (X.18.) rendelete Domaháza Község Önkormányzat Képviselő-testület 3/2008. (I.25.) rendelete a települési szilárd kommunális hulladék gyűjtésére, szállítására és elhelyezésére vonatkozó szabályok módosításáról.

 **Elek István Henyecz Sándorné**

**polgármester jegyző**

A rendelet kihirdetésre került 2016. január 29-én.

 Henyecz Sándorné

 jegyző

1. Kiegészítette a Domaháza Község Önkormányzat Képviselő-testületének 3/2016. (II.12.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 1. § Hatályos: 2016. febr. 12.
2. Kiegészítette a Domaháza Község Önkormányzat Képviselő-testületének 3/2016. (II.12.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 2. § Hatályos: 2016. febr. 12.
3. Módosította a Domaháza Község Önkormányzat Képviselő-testületének 3/2016. (II.12.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 3. § Hatályos: 2016. febr. 12.
4. Módosította a Domaháza Község Önkormányzat Képviselő-testületének 9/2016. (VII.29.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 1.§ Hatályos 2016. július 29.
5. Módosította a Domaháza Község Önkormányzat Képviselő-testületének 9/2016. (VII.29.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 2.§ Hatályos 2016. július 29.
6. Hatályon kívül helyezte a Domaháza Község Önkormányzat Képviselő-testületének 9/2016. (VII.29.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 3.§ Hatályos 2016. július 29.
7. Hatályon kívül helyezte a Domaháza Község Önkormányzat Képviselő-testületének 9/2016. (VII.29.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 3.§ Hatályos 2016. július 29.
8. Hatályon kívül helyezte a Domaháza Község Önkormányzat Képviselő-testületének 9/2016. (VII.29.) önkormányzati rendelete az 2/2016. (I.29.) önkormányzati rendelete a települési hulladékgazdálkodásról módosításáról 3.§ Hatályos 2016. július 29.